L'espectacle de dansa "Canvas for bodies" de Taiat Dansa a Bétera el 4 de maig
Sin fecha

Divendres que ve, 4 de maig, a les 22.30 hores l'escenari de la Casa de la Cultura de Bétera acollirà l'espectacle de dansa "Canvas for bodies" de la companyia valenciana Taiat Dansa.

Cinc rostres que apareixen en continu moviment construeixen una ficció per a narrar l'esdevenir del cos. Un paisatge de diferències entre els seus cinc ballarins: diferències de pensament, actitud, comportaments i diferents capacitats.

Una peça coreogràfica que reivindica la diferència i qüestiona el concepte de bellesa, perfecció i virtuositat com a valors indiscutibles en l'art i en la dansa contemporània actual.